Bejgien

Der Artikl is im Dialekt Pongaurisch gschriem worn. Kinigreich Bejgien Königreich Belgien (deitsch) Koninkrijk België (niedaländisch) Royaume de Belgique (franzesisch) Woispruch: Eendracht maakt macht (ndl.)[1] L'union fait la force (frz.) Einigkeit macht stark Omtssprouch Niedaländisch, Franzesisch und Deitsch Hauptstoud Brissl Stoutsform Parlamentarische Monarchie Stoutsowerhaupt Kinig Philippe Regiarungsschef Premierminister Bart De Wever Flächen 30.528[2] km² Eiwonerzoi 11,492,641[3] (1. Jenna 2020) Bevejkarungsdichten 369 Aiwoner pro km² BIP/Eiwoner 23.866 US-$ (2005) Gejt Euro Nazionaalhymne Dé Brabançonne Zeidzone MEZ (UTC +1) Kfz-Kennzeichen B Internet-TLD .be Telefonvurwoi +32 Bejgien (Holländisch: België, Franzesisch: Belgique, Deitsch: Belgien), offiziäi Kinigreich Bejgien (holl.: Koninkrijk België, franz.: Royaume de Belgique) is a fedaral organisirschte parlamentarische Monarchie in Westeiropa, houd uma 10,5 Millionan Einwohna und is 30.528 km² gross und is a Mitglied vo da Eiropäischn Union. Es grenzt an Holland, Deitschland, Luxnbuag, Frankreich und an de Nordsee. Mid Holland und Luxnbuag zomm bijdt Bejgien de Beneluxstootn. Seid da Unobhängigkeit vo 1830 und da Vafossungsgewung vo 1831 is Bejgien a parlamentarische Monarchie. De flämische Beväikarung im Noadn, da franzesische Sidn mid na Minderheit in da Haptstod Brissl und a kloane deitschsprouchige Beväikarung an Ostn bijdn an ohoitaschtn Konflikthead, dem wous seid de 1970er Jou durch a Denzentroiisirung vo da Stoutsorganisazion und 1993 durch de Umwondlung in an Bundesstout zan begegnan vasuacht woun is. Denneascht homd owa de gengsätzlichn Intressn vo de Vatreta vo de boadn grossn Beväikarungsgruppm (Sprouchgruppm gnonnt) weiderhi de bäigische Politik prägt und beeiflusst. Da Bundesstout Bejgien is in droi Gmoaschouftn (de flämische, franzesische und de deitsche Gmoaschouft) sowia in droi Regionan (Flandern, Wallonien und de Region Brissl-Hauptstod) eitoaet. Bejgien is a Grindungsmidgliad vo da Eiropäischn Wiatschoftsgmoaschoft (EWG), da heiting Eiropäischn Union (EU), vo dera de wichtigstn Instituziona in da Hauptstoud Brissl eanan Sitz homd. Eadkund Ougsechn vom Berglaund vo de Ardennen im Siidostn is Bejgien a weidgeheaschts ewernes Laund. De Wossakantn dastreckt se auf 72,3 km. 25 Prozent vo da Laundesflächn wernd fia de Laundwirtschouft gnitzt. Uma 95 Prozent vo oie Bäigier leem in Städt. Laut de Berechnungan vom Kiniglichn Bäigischn Institut fia Naturwissnschouftn houd Bejgien a Flächn vo 30.528 km². Geografischer Mittlbunkt: Nil-Saint-Vincent (Gmoa Walhain) Hächste Dahewung: Signal de Botrange (694 m im Houchn Venn) Hächst glegane Ortschouft: Rocherath (650 m)[4] Gwässa Es gibb unter aundam foigeaschte Fliss und Kanai: Albertkanal Amel (frz. Amblève) Boudewijnkanal Demer Dender Gileppe Göhl (frz. Geule; ndl. Geul) Henne (frz. Haine; ndl. Hene) Inde Kanal Brügge-Ostende Kanal Charleroi-Brüssel Kanal Gent-Brügge Kanal Nimy-Blaton-Péronnes Leie (frz. Lys) Maas (frz. Meuse; ndl. Maas) Nete Ourthe Rur (frz. und ndl. Roer; wall. Rour) Sambre (ndl. Samber) Semois Schelde (frz. Escaut) Warche Weser (frz. Vesdre, ndl. Vesder) Yser (ndl. IJzer) Zeekanal Gent-Terneuzen Zentrumskanal (frz. Canal du Centre, ndl. Centrumkanaal) Beväikarung Voiksgruppm Im Vijväikerstout Bejgien leem holländisch reedeaschte Flamen (59% vo da Beväikarung), franzesischsprochige Wallonen (40%) und a deitschsprouchige Minderheit (Ripuarische Reinfrankn mid za. 1%) zomm. De weiderne Wonbeväikarung bestet aus Zuagwondeaschte aus vij Toaen vo Eiropa (bsundeascht aus Poin, Italien und Marokko). Sprouchn In Bejgien gibbs heid droi Omtssprouchn: Holländisch (Flämisch san de holländischn Dialekt in Flandern), Franzesisch und Deitsch (san de westmittldeitschn Dialekt und de hochdeitsche Omtssprouch in Ostbejgien). Seid da Unouhänigkeit vo Bejgien 1830 houd alloa Franzesisch ois Omtssprouch vom Stout goitn. Im Jou 1873 is Holländisch ois zwoate offiziäie Omtssprouch im bäigischn Kinigreich rechtlich oerkonnt woun, owa trotzdem is d' Vawoitungs- und Untarichtssprouch in gonz Bejgien alloa Franzesisch gween. 1919, oiso nouchm Erschtn Wäidkriag, is Deitsch ois Omtssprouch fir d' Leid im neich dazuagwungernen Gebiat an Ostn dazua kemma. Erscht danouch houd d' grosse Merheit vo de Flamen mid Nouchdruck gfordeascht, dass eaner holländische Muattersprouch a ois Vawoitungs- und Unterrichtssprouch an Schuin und Universitätn vawendt und da franzesischn Omtssprouch gleichstäid weascht. 1921 houd de bäigische Regirung de territoriale Oasprouchigkeit vo eanare Bewoner in de droi regionoin Sprouchgebiatn oerkonnt: de holländische Sprouchzone Flandern, de franzesische Sprouchzone Wallonie und de doudro grenzeaschte deitsche Sprouchzone in Ostbejgien. Des letzterne Gebiat houd zavur zan Deitschn Reich ghärscht und is nouch'm Erschtn Wäidkriag und duachn Versailler Vatroug an Bejgien ogschlossn woun. An Status vo Regionoisprouchn houmd seid 1990 Lothringisch, Champenois, Fränkisch, Picardisch und Wallonisch. Religion Michael und St. Gudula Kathedrale in Brissl Ebber 75 Prozent vo de bäigischn Stoutsbiaga sand remisch-katholisch, runde 1 Prozent ghärnd ner protestantischn Kirch o, und 4 Prozent islamische Gmoana. Da Otoae vo konfesionslose betroug uma 20 Prozent. De federale bäigische Regiarung untastitzt und oerkennt seggs Religionan und a nid-konfesionäie Wäidoschaung o: de Anglikanische Kiach, en Islam, as Judndum, de Remisch-Katholische Kirch, de Orthodoxe Kiach, a uniate protestantische Kiach und de Freigeistige Wäidoschaungsgmoaschouft. Beleg ↑ An gleichn Woispruch firscht Bulgarien und Haiti. ↑ Archivierte Kopie. Archiviert vom Original [1] am 29. Aprü 2007; abgerufen am 18. Juni 2007.Internetquelle: archiv-bot ungültig ↑ http://statbel.fgov.be/figures/d21_nl.asp#2 ↑ Archivierte Kopie. Archiviert vom Original [2] am 17. Novemba 2008; abgerufen am 9. April 2010. Im Netz Stoudplan vo Brissl Stootn in Eiropa Albanien | Andorra | Bejgien | Bosnien-Herzegowina | Buigarien | Denemark2 | Deitschland | Estland | Finnland | Frankreich2 | Griachaland | Georgien | Holland2 | Irland | Island | Italien2 | Kasachstan1 | Kosovo | Krowozien | Lettland | Liachtnstoa | Litaun | Luxnbuag | Malta | Moldawien | Monaco | Montenegro | Noadmazedonien | Norwegn2 | Östareich | Poin | Portugal2 | Rumänien | Russland1 | San Marino | Schweden | Schweiz | Serbien | Slowakei | Slowenien | Spanien2 | Tiakei1 | Tschechei | Ukraine | Ungarn | Vaoanigts Kinireich (UK)2 | Vatikanstod | Weißrussland 1 Liegt zan gresstn Tei in Asien. 2 Hod aa Gebiete aussahoib vo Eiropa. Mitgliedsstootn vo da Eiropäischn Union Bejgien | Buigarien | Denemark | Deitschland | Estland | Finnland | Frankreich | Griachaland | Holland | Irland | Italien | Krowozien | Lettland | Litaun | Luxnbuag | Malta | Östareich | Poin | Portugal | Rumänien | Schweden | Slowakei | Slowenien | Spanien | Tschechei | Ungarn | Zypan Mitgliedstootn vo da OECD Australien | Bejgien | Chile | Denemark | Deitschland | Finnland | Frankreich | Griachaland | Irland | Island | Israel | Italien | Japan | Kanada | Luxnbuag | Mexiko | Neiseeland | Holland | Norwegn | Östareich | Poin | Portugal | Schwedn | Schweiz | Sidkorea | Slowakei | Slowenien | Spanien | Tschechei | Tiakei | Ungarn | USA | Vaoanigts Kinireich (UK)